text: Туризмът "пет за четири" изисква демутризация | Клуб 'Z'
  Туризмът "пет за четири" изисква демутризация
  Не става с революция - ще дойде нова порция мутри
  20.08.2017, 11:10 ч.
  последна редакция 20.08, 11:10 ч.
  Изглед от Слънчев бряг.
  Всеки, който е ходил в Гърция знае добре, че чалготеките и всички останали бардаци на открито в българските курорти и градове, в които шумът продължава до зори и се чува на километри, нямат шанс да проработят и за три дни. В Гърция има и строги стандарти за строителство в крайбрежните зони - там уродливи гигантски безвкусици от този тип, с който е презастроен българският бряг са невъзможни. В Гърция правят професионален туризъм, а не свинщини като тези, които унищожиха уникалните кътчета по българското черноморие.
  Протест в Слънчев бряг: "Г-н Симеонов, не ни гонете в Гърция" (ВИДЕО)
  Ако някой се наеме да въведе стандарти на професионален туризъм в България ще трябва да се сблъска с цялата гилдия на тези, които печелят от "туризъм пет за четири" - с ниско качество, с препрани пари и с възможности за привличане на най-ниските социални слоеве на европейските - и не само - общества. Тази задача - въвеждане на професионализъм и по-високи стандарти за бизнес в туризма - е частен случай от огромната и все още неизпълнима задача за де-мутризация на всички останали сфери в българското общество.
  Тук не става въпрос за прогонване на мутрите от обществото - това не е възможно, а за отнемането от мутрите на възможността да определят и налагат на цялото общество своите уродливи стандарти за туризъм, бизнес, ред и закон - безредие и беззаконност, култура, градоустройство и държавно управление. С революция това няма как да стане - революцията ще качи на гребена на вълната нова порция мутри, изтласкваща досегашните (това вече се е случвало). Необходима е дългосрочна обществена стратегия за промяна и цивилизоване - стъпка по стъпка, битка след битка, жертва след жертва... Трябва да жертваме спокойствието си, търпението си, малодушието си, ако не искаме изцяло да жертваме и да изгубим свободата си.
  Коментарът е от страницата във фейсбук на автора. Заглавието е на редакцията.
  минчев, мутри, пет за четири, Слънчев бряг, туризъм
  Няма спор
  Permalink Submitted by Кметът на Симитли on Sun, 08/20/2017 - 11:35
  - в Гърция условията за туризъм и почивка са в пъти по-добри от тези по опропастеното ни Черноморие. С известно съжаление от 4 - 5 години насам, моята лятна почивка не е в България. Проблемът е, че у нас няма и изглед да се промени моделът на туристическия бизнес - чалга, пиене, курви и бело, за който знае, как да си потърси. Промяната не става с показни акции срещу 1/2 заведения на Слънчака и с арест на DJ-ят им. Тя трябва да започне с бутане на цялата кочина от незаконен бетон, която се настрои по морето. Но никой дори не говори за това, защото е по-лесно да трупаш точки от тъпаците с бюлетина в ръката чрез скандали, отколкото чрез реализирането на важни за страната политики. Във все по-висока степен нашите политици ("патриотите" особено) приличат повече на "attention whores", отколкото на опитни управници. Докато има келепир да са такива, тука ще е все така. :)
  Permalink Submitted by лъжичка реализъм on Sun, 08/20/2017 - 11:50
  Симеонов е виновен, че Кънев и Иванов се оказаха неспособни интелектуални скопци, които само засилиха мафията на герберомутрите.
  Аде у лево, парцали седерастки.
  Permalink Submitted by Кметът на Симитли on Sun, 08/20/2017 - 14:45
  бОли ли те задника
  Permalink Submitted by лъжичка реализъм on Mon, 08/21/2017 - 08:00
  от тъпотията, продажничеството и полтическата импотентност на твойте лидери?
  боли те, ем яко :))))))))
  Боли ме да те чета
  Permalink Submitted by Кметът на Симитли on Mon, 08/21/2017 - 17:50
  постоянно, изклесяк. Много свободно време имаш на разположение и твърде малко акъл в главата. :)
  Пребоядисант комунисти,
  Permalink Submitted by лъжичка реализъм on Sun, 08/20/2017 - 11:48
  които пуснаха мутрите на одъра ли ще демутризират?
  Не ме разсмивайте с вицове.
  Permalink Submitted by ognian deyanov on Sun, 08/20/2017 - 13:08
  С уважение към Огнян Минчев, но позицията му относно туризма , за мен е доста спорна. Валери Симеонов ли ще премахне мутрите използвайки милиционерски методи? Курортите са различни. Едни са за по — възрастни, а други за—по млади. Изборът е наш . Разбира се трябва да се спазват правилата.
  Какво значи "милиционерски методи"?
  Permalink Submitted by лъжичка реализъм on Sun, 08/20/2017 - 18:57
  Полицията ако отиде при мутри, които нарушават обществения ред да прави като тая в София и да им прави благи забележки ли, щото мутрите плащат на големия началник ли?
  Проблемът на Симеонов е, че не се мащабира добре.
  Иначе за мръсната паплач, дето ходи да се друса и да дига шум има лек - тухларната.
  Така е, г-н Минчев, така е.
  Permalink Submitted by Верен читател on Mon, 08/21/2017 - 07:22
  Така е, г-н Минчев. Отново блестящ анализ за реалностите у нас и в случая съпоставени с тези в съседна Гърция.
  Колкото до привличането на по-заможни туристи - те едва ли ще дойдат, провокирани от някаква медийна или уеб кампания. Най-добрата реклама е тази от уста на уста, а за момента не се виждат мерки за повишаване качеството на продуктите и услугите в областта на туризма (и в частност в този по морето), основно общи приказки. Тази кампания за шума ми се струва, че не е част от цялостна политика за промяна в туристическия бранш и въобще в страната - щото редовно има и репортажи за шумни цигански сватби, но там г-н Симеонов не се намесва, колкото за демонстрация на активност пред избирателите. Един вид театро - големите далавери си вървят, а за пред плебса демонстрираме загриженост за неговото благо. Това не е устойчиво във времето поведение и резултатите от него също.
  В даден момент нещата ще влязат в релси и съм убеден, че у нас ще има същите и дори вероятно още по-строги стандарти като тези в Гърция. Лошото е, че се унищожи толкова природа и се създаде определена представа сред чуждите туристи, че сме евтина дестинация, където всичко е позволено. Вярвам, че с времето тази представа ще се промени и ще започнат да се съобразяват с нормите и правилата тук, държавата отново ще влезе в своята роля.